
ŠAKIŲ RAJONO SAVIVALDYBĖS TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIUOSE, V. KUDIRKOS G. 64,  PERDAVIMO LAIKINAI NEATLYGINTINAI VALDYTI IR NAUDOTIS UŽDARAJAI AKCINEI BENDROVEI „ŠAKIŲ VANDENYS“
2013 m. birželio 27 d. Nr. T-233
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 straipsnio 1 dalimi, rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į uždarosios akcinės bendrovės „Šakių vandenys“ 2013 m. birželio 12 d. prašymą Nr. S-186, nusprendžia:

1. Perduoti uždarajai akcinei bendrovei „Šakių vandenys“ laikinai neatlygintinai valdyti ir naudotis pagal panaudos sutartį vieneriems metams rajono savivaldybei nuosavybės teise priklausančias ir šiuo metu Šakių „Žiburio“ gimnazijos patikėjimo teise valdomas 69,70 kv. m ploto negyvenamąsias patalpas, esančias Šakiuose, V. Kudirkos g. 64 (Nekilnojamojo daikto kadastrinių matavimų byloje Nr. 84/160 pastato šifras - 1C2/p, patalpų  indeksai – 1-22, 1-23, 1-26, 1-27, unikalus pastato Nr. 8493-4000-3017), leidžiant naudotis bendro naudojimo patalpomis, kurių indeksai 1-1, 1-2, 1-12, 1-13, 1-14, 1-15, 1-24, 1-25, uždarosios akcinės bendrovės „Šakių vandenys“ įstatuose šiuo metu numatytoms funkcijoms vykdyti. 



2. Įgalioti Šakių „Žiburio“ gimnazijos direktorę sudaryti ir pasirašyti perduodamų negyvenamųjų patalpų panaudos sutartį bei perdavimo -  priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas.

